**Образац 12**

**ЈП САВА ЦЕНТАР**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

за период од 01.01.2019. до 31.03.2019. године

Београд, 23.04.2019.године

**I ОСНОВНИ СТАТУСНИ ПОДАЦИ**

Пословно име: Јавно предузеће за обављање делатности од општег интереса за град Београд Сава Центар

Седиште: Нови Београд, Милентија Поповића 9

Претежна делатност: Организовање састанака и сајмова

Шифра делатности: 8230

Матични број: 07049285

ПИБ: 100002723

Надлежно министарство: Секретаријат за привреду

Делатности јавног предузећа/друштва капитала су:

**Основне делатности** предузећа су **конгресна делатност** ( организација и одржавање конгресних скупова, конференција, симпозијума, саветовања и састанака, одржавање изложби и сајмова) и **културна делатност** ( организација и одржавање културних догађаја – концерата, оперских, балетских и позоришних представа, одржавање филмских пројекција…).

**Пратеће делатности** су **пружање угоститељских услуга** (припремање хране и организовање свечаних ручкова/вечера и коктела, послуживање кафе и пића за потребе конгресних и културних догађаја, услуге барова, организовање свадби, рођендана) и **издавање пословног и продајног простора** у објекту САВА ЦЕНТРА.

**II ОБРАЗЛОЖЕЊЕ ПОСЛОВАЊА**

1. **БИЛАНС УСПЕХA**

**Пословни приходи** износе 90.395.000,00 динара и нижи су у односу на планиране за 36.855.000,00 динара, при чему је укупног умањења пословних прихода везано за приходе по основу премија, субвенција, дотација, донација и сл.

Највећи део смањења пословних прихода везан је за умањење прихода од субвенција (72,3%) који у посматраном периоду износе 12.338.000,00 динара и нижи су од планираних за 26.662.000,00 динара. Приход од субвенција укалкулисан на основу одобрених средстава субвенција у складу са Одлуком о буџету града Београда за 2019. год. (Сл. гласник града Београда 118/18) и Финансијским планом секретаријата за привреду за 2019 годину према усвојеном Пограму пословања ЈП Сава Центар за 2019. годину, а намењени су за покриће дела трошкова електричне енергије настале од 01.01.2019. године.

Сопствени пословни приходи од продаје услуга и од издавања у закупа простора износе 78.057.000,00 динара и за 10.193.000,00 динара су мањи од планираних. Приходи од продаје производа и услуга на домаћем тржишту у су виши од планиране величине за 432.000, динара, а умањење се односи на приходе од закупа (9.275.000,00 динара) и продаје услуга на иностраном тржишту (1.350.000,00 динара).

**Пословни расходи** износе 191.305.000,00 динара и они су мањи за 34.759.000,00 динара у односу на планиране, односно:

* Трошкови материјала износе 4.324.000,00 динара при чему је умањење 8.332.000,00 динара у односу на планиране износе.
* Трошкови горива и енергије износе 48.985.000,00 динара и мањи су за 13.685.000,00 динара у односу на планиране. У оквиру трошкова горива и енергије највеће је учешће трошкова топлотне енергије у износу од 36.590.319,95 динара и трошкова електричне енергије у износу 12.338.319,60 динара.
* Трошкови зарада, накнада зарада и осталих личних расхода који износе 38.646.000,00 динара који су за 6.891.000,00 динара мањи од планираних.
* Трошкови производних услуга у износу од 15.363.000,00 динара су за 3.687.000,00 динара мањи од планираних. У оквиру трошкова производних услуга се налазе и трошкови преноса средстава сауговарачима за манифестације културе и конгресне скупове у износу од 3.140.772,00 динара.
* Нематеријални трошкови износе 47.192.000,00 динара и они су за 1.559.000,00 динара мањи од планираних. У оквиру ових трошкова је и трошак пореза на имовину за први квартал у износу од 8.582.130,00 динара.

**Пословни губитак** за овај период износи 66.151.000,00 динара и за 2.096.000,00 динара је већи од планираног.

**Финансијски приходи** износе 58.000,00 динара и нижи су од планираних за 42.000 динара.

**Финансијски расходи** који износе 5.000,00 динара и нижи су од планираних за 12.015.000,00 динара. У оквиру финансијских расхода су исказане негативне курсне разлике у износу од 5.000,00 динара.

**Остали приходи** износе 2.077.000,00 динара и већи су од планираних за 1.077.000,00 динара.

**Остали расходи** износе 27.000,00 динара и нижи су од планираних за 73.000,00 хиљаде динара.

**Укупни губитак** за овај период износи 64.041.000,00 динара и мањи је за 11.034.000,00 динара у односу на планирани.

1. **БИЛАНС СТАЊА**

У посматраном периоду реализоване позиције у билансу стања одступају од планираних у оквиру активе из следећих разлога.

- на позицији некретнине постројења и опрема дошло је до смањења по основу амортизације и изосталих планираних набавки опреме. Значајније одступање између планиране и остварене величине на позицији „Постројења и опрема“ постоји услед одлагања инвестиционих улагања за другу половину 2019. године. У посматраном периоду нису реализоване инвестиције у основна средства.

- потраживања по основу продаје износе 32.398.000,00 динара и већа су од планираних (24.523.000,00 динара) за 7.875.000,00 динара.

- позиција краткорочних финансијских пласмана на дан 31.03.2019. године износи 38.615.000,00 динара и већа је од планираног износа за 27.145.000,00 динара. Односи се на краткорочно орочена финансијска средства код банака.

- готовински еквиваленти – износе 27.178.000,00 динара и већи су од планираног износа од 10.457.000,00 динара за 16.721.000,00 динара. Готовину и готовинске еквиваленте највећим делом чине готовина од продатих карата за манифестације.

- активна временска разграничења износе 11.629.000,00 динара и одступају од планираних 3.392.000,00 динара за 8.237.000 динара. На овој позицији разлику чине највећим делом исказана одложена пореска средства (7.529.758,00 динара) по основу резервисања за јубиларне награде и отпремнине

У посматраном периоду реализоване позиције у билансу стања одступају од планираних у оквиру пасиве из следећих разлога:

- Резервисања за јубиларне награде и отпремнине у износу 48.308.000,00 динара значајно одступају од планираних (20.200.000,00 динара) као последица усвајања новог Колективног уговора у 2018 години.

- Обавезе друштва су краткорочнoг карактера и у посматраном периоду износе 958.839.000,00 динара при чему најзначајније учешће имају обавезе по основу пореза на имовину од 58,6%. Веће су од планиране величине од 955.249.000,00 динара за 3.590.000,00 динара, што је резултат повећања обавеза према добављачима.

Обавеза по основу пореза на имовину износи 560.180.776,51 динар. (обухвата дуг без камате). Обавеза по основу пореза на добит износи 1.800.133,00 динара.

Остале краткорочне обавезе су мање од планиране величине за 21.440.000 динара и износе 218.560.000 динара. Ове обавезе односе се највећим делом на обавезе по основу камата на порез на имовину

Пасивна временска разграничења износе 44.517.000,00 и односе се на обавезе по основу улазница за манифестације које се продају преко благајне Сава Центра.

Посматрајући однос краткорочних потраживња и обавеза може се закључити да предузеће не поседује нето обртни фонд тј. да своја обртна средства финансира искључиво из краткорочних извора. Како је ликвидност пре свега везана за усклађеност рокова доспећа обавеза и прилива готовине из пословања, а имајући у виду да порез на имовину чини 58% прихода, може се закључити да је у укупном смислу ликвидност побољшана у односу на планиране величине.

1. **ИЗВЕШТАЈ О ТОКОВИМА ГОТОВИНЕ**

У посматраном периоду реализоване позиције у Извештају о токовима готовине одступају од планираних из следећих разлога

* Приливи од продаје и примљени аванси износе 149.742.000,00 динара и већи су од планираних 113.032.000,00 динара за 36.710.000,00 динара.
* Одливи по основу исплате добављачима и датих аванса 94.416.000,00 динара су мањи од планираних 137.993.000,00 динара за 43.577.000,00 динара и резултат су ликвидности предузећа.
1. **ТРОШКОВИ ЗАПОСЛЕНИХ**

Трошкови зарада, накнада зарада и осталих личних расхода који износе 38.646.000,00 динара су за 6.891.000,00 динара мањи од планираних.

Највећи део трошкова запослених су ниже од нивоа планираних за овај период. Повећани су трошкова запослених по привременим и повременим пословима који су виши за 124.000,00 динара у односу на планиране као и трошкови дневница на службеном путу, накнада трошкова на службеном путу, помоћ радницима и породици радника у укупно, износу од 287.000,00 динара у односу на планиране

У оквиру трошкова запослених на привременим и повременим пословима налазе се трошкови сарадника преко омладинске задруге који се ангажују везано за конкретне манифестације и ангажована су у дане када се програми и скупови одржавају (хостесе, конобари,техничари). Највећи део тог трошка је наплаћен корисницима наших услуга.

1. **ДИНАМИКА ЗАПОСЛЕНИХ**

Број запослених на дан 31.12.2018. године је био 110.

У посматраном периоду примљено је у радни однос 1 запослени који је био ангажовани по привременим и повременим пословима, 1 запослени је споразумно раскинуо радни однос док је 1 запослени је остварио право на пензију, тако да је стање на дан 31.03.2019. године 109 запослених.

1. **КРЕТАЊЕ ЦЕНА ПРОИЗВОДА И УСЛУГА**

Није било промена цена у посматраном периоду.

1. **СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Планирне субвенције за овај период за део трошкова електричне енергије износе 36.000.000,00 динара. У првом кварталу реализовано је 7.838.319,60 односно део трошкова за јануар и фебруар. Очекује се измирење рачуна за март 2019. год. у току априла месеца 2019. године.

1. **СРЕДСТВА ЗА ПОСЕБНЕ НАМЕНЕ**

Трошкови рекламе и пропаганде се односе на емитовање спотова за најаву манифестација. Углавном се односе на рекламе на РТС-у коме дајемо право ТВ снимања тако да истовремено остварујемо и приход који је у висини трошкова рекламе.

Укупни трошкови репрезентације износе 112.884,00 динара и мањи су за 157.116,00 динара од планираних.

Од укупних трошкова репрезентације 107.165,00 динара је реализовано у ресторану и баровима Сава Центра и то је истовремено и наш приход остварен преко угоститељства.

1. **ИЗВЕШТАЈ О ИНВЕСТИЦИЈАМА**

Није било инвестиционих улагања у посматраном периоду.

**III ЗАКЉУЧНА РАЗМАТРАЊА И НАПОМЕНЕ**

Због чињенице да је објекат Сава Центра грађен пре 40 година, у време јефтине енергије и када се о енергетској ефикасности није водило рачуна, то су последњих година трошкови енергије највећи проблем. Оснивач нам је наменио средства за покривање дела трошкова електричне енергије у износу од 36.000.000,00 динара.

Изузетно високу ставку у трошковима представља порез на имовину, обрачунат на основу локације објекта (екстра зона).

Порез на имовину се обрачунава на 75.195 m2. по просечној цени која се објављује у Сл. гласнику за прву зону-екстра зона пословања, која за 2019. годину износи 342.395,00 динара, тако да вредност објекта на основу које се обрачунава порез на имовину за 2019. годину износи 25.746.392.025,00 динара. Применом стопе од 0,4 % порез на имовину за 2019. годину износи 102.985.568,00 динара.

Изменом Закона о порезу на имовину ЈП Сава Центар је у обавези од 01.01.2014.године да поднесе пореску пријаву о утврђеном порезу на имовину. Обавезе по основу пореза на имовину од 2014. године на дан 31.03.2019 износе 560.180.776,51 динара, камата по истом основу закључно са 31.03.2019. године износи 190.533.709,91 динара, укупно обавеза за порез на имовину 750.714.486,42 динара.

Оснивач предузима мере за превазилажење проблема и решавање санације и реконструкције објекта.

Наравно, и у постојећим околностима, ЈП Сава Центар је максимално ангажован на реализацији уговорених послова и преговорима и уговарању нових конгресних и културних догађаја, као основних делатности Предузећа и у наредном периоду.

Датум, 23.04.2019.

 ВД Директора

 Проф.др. Ђорђе Мазињанин